****

**Αξιότιμοι κυρίες και κύριοι συνάδελφοι και μέλη ορφανικών οικογενειών,**

Μετά από αρκετά χρόνια αποστρατείας, αποφάσισα να συμμετάσχω ενεργά στην ένωση μας με σκοπό να συνεισφέρω ότι είναι εφικτό και ωφέλιμο για όλους μας. Η από μέρους μου θέληση, αγάπη και διάθεση για προσφορά θα μπορέσει να γίνει πραγματικό γεγονός με την εμπιστοσύνη σας που εκτιμώ ότι θα δείξετε στο πρόσωπό μου, τώρα που κατεβαίνω ως υποψήφιο μέλος  για το Διοικητικό Συμβούλιο.

Θέματα που χρήζουν καλύτερης αντιμετώπισης είναι το 251 ΓΝΑ, ΝΙΜΙΤΣ, ΜΤΑ, Θέρετρα, παραρτήματα αποστράτων, εκλογές με ηλεκτρονική ή επιστολική ψήφο, αλλά εκείνο που προέχει, το είδαμε φέτος αλλά και τα προηγούμενα έτη είναι η αποστροφή των νέων στις στρατιωτικές σχολές με αποτέλεσμα να μην συμπληρωθούν οι προκηρυχθείσες θέσεις. Η ΕΑΑΑ είναι ζωντανός οργανισμός και σε κάθε θητεία της τα μέλη θα πρέπει να προσθέτουν ένα λιθαράκι για να ανεβαίνουμε όλο και πιο ψηλά με στόχο ΑΙΕΝ ΥΨΙΚΡΑΤΕΙΝ.

Γεννήθηκα στην ΚΑΤΕΡΙΝΗ το 1959 και διαμένω μόνιμα στην ΑΓΙΑ ΠΑΡΑΣΚΕΥΗ ΑΤΤΙΚΗΣ. Εισήλθα το 1978 στο οικονομικό τμήμα της Νομικής του ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ και στο ίδιο τμήμα  της ΣΣΑΣ μετά από διπλές εισαγωγικές εξετάσεις. Αποφοίτησα τον Ιανουάριο 1983 και υπηρέτησα στις οικονομικές υπηρεσίες των 110ΠΜ, ΣΧΟΛΗ ΙΚΑΡΩΝ, 201ΚΕΦΑ, ΠΒΚ, ΔΑΥ, στο τμήμα προμηθειών Α.Α.ΠΑΡΙΣΙΩΝ, στο γραφείο οικονομικού ελέγχου ΥΠΕΘΑ και αποστρατεύτηκα το 2010 από το 251ΓΝΑ.

Είμαι μέλος του ΟΙΚΟΝΟΜΙΚΟΥ ΕΠΙΜΕΛΗΤΗΡΙΟΥ ΕΛΛΑΔΟΣ κάτοχος αδείας Λογιστή –Φοροτεχνικού Α΄ τάξης και οικονομολογικού επαγγέλματος. Ομιλώ την αγγλική σε βαθμό ικανοποιητικό. Υπήρξα μέλος του Συλλόγου Γονέων και Κηδεμόνων 2ου Λυκείου Αγίας Παρασκευής 2012 έως 2014. Είμαι έγγαμος με σύζυγο εκπαιδευτικό και δύο άρρενα τέκνα, ο πρώτος είναι Αρχισμηνίας στρατολόγος προερχόμενος από ΣΥΔ-ΣΜΥΑ και ο δεύτερος μεταπτυχιακός φοιτητής του ΓΕΩΠΟΝΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ.

Στοιχεία επικοινωνίας:

 τηλ.      6983508708 και 6971536665

email   greg\_zervas@hotmail.com

Με ειλικρινή αγάπη προς όλους

ΓΡΗΓΟΡΙΟΣ ΖΕΡΒΑΣ

ΤΑΞΙΑΡΧΟΣ (Ο) ε.α.